**Økonomi og behovsopfyldelse i Danmark**

**Forløbets formål**:

Dette undervisningsforløb strækker sig over 6 lektioner af 60 minutters varighed. Hovedformålet med undervisningsforløbet ”Økonomi og behovsopfyldelse i Danmark”, er, at øge elevernes viden om og lyst til at arbejde med de økonomiske spørgsmål og prioriteringer. Kernestoffet i forløbet er *det økonomiske kredsløb, de økonomiske mål og økonomiske styringsinstrumenter.* Undervejs i undervisningsforløbet introduceres eleverne for en række centrale økonomiske begreber som *vækst, inflation, betalingsbalance, markedsligevægt, markedsmekanisme, finanspolitik, konjunkturer* osv. desuden introduceres til det økonomiske kredsløb (teorien om hvordan samfundsøkonomiens enkeltdele er sammenhængende) og konjunkturforløb. Det er ambitionen, at eleverne tilegner sig en vis viden om de økonomiske forhold og får mulighed for at teste deres videnstilegnelse på den danske økonomi gennem øvelser og projekt. De økonomiske begreber og teorier er det centrale kernestof forløbet igennem, men det forsøges knyttet dels til elevernes egen hverdag dels til det omkringliggende samfund. Begreber, teori, metode i direkte anvendelse på samfundet øger elevernes faglige argumentation dvs. at kunne skelne mellem forskellige argumenter dels hvad der er beskrivelse og vurdering dels evnen til at formulere viden om faglige sammenhænge med anvendelse af de faglige begreber fordi de øver dette direkte på empirien.

**Faglige mål**:

* Eleven skal arbejde med at anvende og kombinere viden om økonomi til at redegøre for aktuelle samfundsmæssige problemer og løsninger herpå
* Eleven skal arbejde med, at kunne argumentere på et fagligt grundlag for egne synspunkter, indgå i en faglig dialog og diskutere en faglig problemstilling
* Eleven skal arbejde med at kunne skelne mellem forskellige typer argumenter og udsagn, herunder forskellen på beskrivelse og vurdering
* Eleven skal arbejde med at kunne tilegne sig og demonstrere viden om fagets identitet og metoder
* Eleven skal arbejde med at formulere samfundsfaglige spørgsmål, opsøge informationskanaler og anvende forskellige materialetyper til at dokumentere faglige sammenhænge
* Eleven skal arbejde med at kunne formidle indholdet i enkle modeller, tabeller og diagrammer
* Eleven skal formulere viden om faglige sammenhænge med anvendelse af faglige begreber
* Eleven skal arbejde med at formidle og analysere på fagets taksonomiske niveauer med anvendelse af fagets terminologi
* På et fagligt grundlag argumentere for egne synspunkter, indgå i en faglig dialog og diskutere en faglig problemstilling

**Kernestof:**

* Velfærdsprincipper herunder stat, marked og civilt samfund
* Det økonomiske kredsløb, økonomiske mål, styring og bæredygtig udvikling, herunder EU
* Politiske grundholdninger, herunder konservatisme, liberalisme og socialisme

**Materiale**

* Peter Brøndum & Thor Banke Hansen: **Luk Samfundet Op!** Columbus 2010, s.155-181
* Samfundsstatistik 2010, Columbus 2010
* Politikerfilm fra [www.luksamfundetop.dk](http://www.luksamfundetop.dk) (Ø, F, A, B, V, C, Y)
* [www.youtube.com/watch?v=EwOkfVerhBU&feature=related](http://www.youtube.com/watch?v=EwOkfVerhBU&feature=related) (den amerikanske tv-station abc’s indslag omkring de ”lykkelige danskere”)
* Uddrag (**eleverne skal kun læse s.1-3** **i vurderingen -** indtil afsnittet om ”revisioner i forhold til seneste prognose”) af Nationalbankens vurdering af Dansk Økonomi 2010-2012 Rapporten kan gratis downloades i PDF-fil ved at klikke her [www.kglmoent.dk/C1256B2005737D3/side/Dansk\_oekonomi\_2010!opendocument](http://www.kgl-moent.dk/C1256B2005737D3/side/Dansk_oekonomi_2010!opendocument)
* ”Økonomer: Danmark nærmer sig afgrunden – igen”. Artikel af Christian Lehmann og Kristoffer Kræn, i Information, d.14.12.2010. Artiklen kan findes ved at klikke på følgende link [www.information.dk/253813](http://www.information.dk/253813) eller via informedia
* ”Følger innovationen produktionen?”Artikel af Jørgen Rosted (tidl. departementschef), i information 20.12.2010. Artiklen kan findes ved at klikke på følgende link Artiklen kan findes ved at klikke på følgende link [www.information.dk/254371](http://www.information.dk/254371) eller via informedia
* ”Tilståelse: ja, vi tænker langsigtet,” Margrethe Vestager (formand Rad.V) og Morten Østergaard (Rad.V) i information d.16.9.2010 Artiklen kan findes ved at klikke på følgende link [www.information.dk/244941](http://www.information.dk/244941) eller via infomedia

1. lektion: **Behovsopfyldelse og markedet**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Lærergennemgang af Maslows behovspyramide** (**5 min.)** 2. **Lærer- og elevbesvarelse** af hvad mangel- og vækstbehov er for noget (hvor placerer eleverne deres egne behov - mangel eller vækst?) brug Power Point præsentation (**6 min.)** 3. **Parøvelse**: analyse af fig.9.2 og grafen (slide 12 i PP) (**16 min.)** brug Power Point præsentation    * Hvad viser figuren og grafen?    * Hvad viser/indikerer henholdsvis ***present*** og ***future*** time i grafen over verdens lykkeligste folk – hvad kan forklare den fremtidige udvikling?    * Hvad kan forklare Danmarks placering?   Når eleverne har arbejdet med figur 9.2 og grafen over verdens  lykkeligste folk (8 min.), er det en god ide at vise dem dette klip i klassen. Klippet er fra youtube  [www.youtube.com/watch?v=EwOkfVerhBU&feature=related](http://www.youtube.com/watch?v=EwOkfVerhBU&feature=related) og  Det er sjovt at se hvordan den amerikanske tv-station abc har  forsøgt at finde ud af, hvorfor danskerne er så lykkelige. Efter filmen sluttes sekvensen med en kort diskussion af, hvad det er amerikanerne kigger på (**klippet varer 8 min**.)   1. **Fælles øvelse**: analyse af tabel 9.1 **(6-8 min.)**   brug Power Point præsentation   * Hvordan fordeler forbrugsmønsteret sig i de forskellige indkomstgrupper? * Er der sammenhæng mellem, hvor meget man tjener og hvad man forbruger? * Kan man anvende befolkningens forbrugsmønster til at udsige noget om, hvilke behov i Maslows behovspyramide, som danskerne søger at tilfredsstille på markedet  1. **Læregennemgang** af udvalgte tjek-på-lektien-spørgsmål   **(15 min.)** Brug Power Point præsentation   * Hvilke tre arenaer indgår i velfærdstrekanten (samfundstrekanten) * Hvad er markedet for noget? * Hvad er markedsmekanismen udtryk for? * Hvad betyder et signalsystem? * Hvad er markedsligevægt (ikke givet for som lektie) * Hvad er økonomisk magt (ikke givet for som lektie)  1. **Parøvelser**: diskussion af markedet og af udbud- og efterspørgelseskurverne (**10 min.**) brug Power Point præsentation. | s.155-161 i bogen ”**Luk samfundet op!**”, af Peter Brøndum og Thor Banke Hansen, Columbus 2010  **filmklip fra youtube**  [www.youtube.com/watch?v=EwOkfVerhBU&feature=related](http://www.youtube.com/watch?v=EwOkfVerhBU&feature=related) |

2. lektion: **Civilsamfundet, staten, markeds-, plan- og blandingsøkonomi**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Lærergennemgang** af hvad *økonomi handler om* samt opsamling på elevernes parøvelser omkring udbud, efterspørgsel og markedsligevægt fra 1.lektion **(10 min.) brug Power Point præsentationen.** 2. **Individuel øvelse** – undersøg dig selv på markedet og fælles opsamling (**10 min.)** **brug Power Point præsentationen.**  * Lav en liste over de varer, som du har købt på markedet indenfor den sidste uge. * Hvordan har du tilegnet dig disse varer eller forbrugsgoder? Var du fx i kontakt med den tidligere ejer af disse varer/goder eller kommunikerede I via andre mennesker, nettet eller noget andet? * Hvad bestemmer dit forbrug – er det prisen, kvaliteten, status omkring varen, reklamer, venner? * Er du villig til at betale mere for nogle af disse forbrugsgoder? * Skriv dine forbrugsgoder ind i Maslows behovspyramide og undersøg om dit forbrug er mest rettet mod mangelbehov eller vækstbehov. * Vurder om der er forbrugsgoder, som du kan undvære, og hvilke goder der giver dit liv mest kvalitet?  1. **Lærer- og elevbesvarelser** af hvad det civile samfund, staten og forskellige økonomiformer handler om (tjek-på-lektien-spørgsmål) (**23 min**.) **brug Power Point præsentationen.**  * Er der forskel på begrebet ***velstand*** og begrebet ***velfærd***? * Hvad handler det civile samfund om? * Hvad handler staten om? * Hvordan er samspillet mellem stat og borger? * Nævn de tre forskellige former for økonomi  1. **Gruppeøvelse** om det *civile samfund* og *staten* (**12 min.**)   **brug Power Point præsentationen.**   * **Det civile samfund**   + Kom med eksempler på forskellige former for frivilligt arbejde   + Hvor mange i jeres klasse er medlem af en eller anden forening?   + Hvor megen tid bruger du om ugen på frivilligt foreningsarbejde?   + Hvilke frivillige foreninger, sociale grupper eller enkelt personer i dit lokalsamfund, som laver frivilligt arbejde, kender du?   + Har du eller nogen du kender nogensinde haft behov for hjælp fra det civile samfund?   + Diskuter hvilke behov i behovspyramiden vi mennesker kan få dækket via det civile samfund?   + Diskuter om det civile samfund, herunder frivillige foreninger, venskaber og familien kan være med til at løse andet end sociale problemer * **Staten**:   + Har det offentlige indflydelse på, hvordan du kommer til skole.   + Hvor mange gange indenfor den sidste uge har du været i kontakt med offentlige institutioner?   + Hvor meget betaler du i skat?   + Hvor meget betaler dine forældre i skat?   + Diskuter om det er retfærdigt, at staten omfordeler samfundets goder.  1. **Fælles opsamling** (**5 min**.) | S.161-166 i bogen Luk Samfundet Op! af Peter Brøndum og Thor Banke Hansen, Columbus 2010 |

3.lektion: **De økonomiske mål**

|  |  |
| --- | --- |
| **Dagsorden og arbejdsformer** | **Lektie og materialer** |
| 1. **Lærergennemgang af de økonomiske mål** struktureret omkring dagens tjek-på-lektien-spørgsmål. brug Power Point præsentationen (**24 min.**)  * Hvad handler økonomisk vækst om? * Hvorfor er det godt for samfundsøkonomien, hvis arbejdsløsheden er lav * Hvad betyder begrebet inflation? * Hvad er betalingsbalancen udtryk for? * Hvorfor er det hensigtsmæssigt at have en bæredygtig samfundsøkonom – hvad vil bæredygtig sige? * Hvorfor er det godt, hvis der er balance på statens budgetter? * Hvad kan bevirke, at efterspørgselskurven forskydes mod nordørst eller mod sydvest?  1. **Parøvelse**: Diskussion af vækst (BNP) (**10 min.**)    * Hvordan måler vi vækst?    * Hvorfor er det vigtigt, at der er vækst i samfundet?    * Hvordan har væksten været i den danske økonomi i de sidste 5 år?    * Er der sammenhæng mellem økonomisk vækst og beskæftigelsen?    * Hvorfor er det vigtigt, at væksten i dansk økonomi er ca.2 % om året – har det noget at gøre med det vi inden for økonomi kalder for produktiviteten?   *Det vil være en fordel, at grupperne er lavet forud for denne lektion (3 i hver gruppe) og at der er udpeget en talsperson fra gruppen.*   1. **Gruppeøvelse**: Diskussion af arbejdsløshed (**12 min.**)    * Hvor stor er arbejdsløsheden i Danmark, og hvem hører ind under gruppen ”arbejdsløse”)?    * Sammenlign ledigheden i Danmark med andre EU-lande klik ind på [www.eu-oplysningen.dk/fakta/tal/ledighed](http://www.eu-oplysningen.dk/fakta/tal/ledighed). Enten kan I bruge disse tal, eller også kan I klikke videre til Eurostats internetside, hvor de nyeste tal for ledigheden i EU kan findes.    * Der findes forskellige typer af arbejdsløshed jf. fig.9.9 s.169 i bogen. I skal diskutere de forskellige typer af arbejdsløshed igennem og forsøge at komme med nogle konkrete bud på, hvordan den enkelte type af ledighed bedst kan bekæmpes. 2. **Gruppeøvelse**: Diskussion af betalingsbalancen (**12 min.**)    * Kig på tabel 9.2 s.170 i bogen – hvordan har forholdet mellem eksport og import udviklet sig i perioden 2000-2008. Forsøg at komme med en forklaring på udviklingen    * Hvilke lande eksporterer Danmark mest til? Brug figur 16.3 og tabel 16.6, fra Samfundsstatistik 2010, Columbus 2010, s.80 omhandlende dansk eksport fordelt på bestemmelseslande      + Hvilke tre lande eksporterer Danmark mest til?      + Hvilke tre lande eksporterer Danmark mindst til?      + Kan I forklare hvorfor eksporten fordeler sig som den gør?      + Er Brasilien, Rusland, Indien og Kina – de såkaldte Brik-lande (vækstlande) blandt nogle af Danmarks centrale eksportmarkeder?   Hvilke lande importerer Danmark mest fra? Brug figur 16.4 og tabel 16.8 fra Samfundsstatistik 2010, Columbus 2010, s.81 omhandlende dansk import fordelt på oprindelseslande   * + - Hvilke tre lande importerer Danmark mest fra? (jf. figur, 16.4 og tab.16.8)     - Hvilke tre lande importerer Danmark mindst fra?     - Hvorfor tror I, at Danmark importerer mest lige præcis fra de tre lande, som I har fundet frem til?     - Er Brasilien, Rusland, Indien og Kina – de såkaldte Brik-lande (vækstlande) - lande som Danmark importerer mange eller få varer og tjenesteydelser fra – forklar jeres resultat  1. Fælles afrunding i klassen (**2 min.**) (korte elevfremlæggelser næste gang) | S.166-172 i bogen Luk Samfundet Op! af Peter Brøndum og Thor Banke Hansen, Columbus 2010 |

4.lektion: **Det økonomiske kredsløb og de økonomiske konjunkturer**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Elevoplæg**: De elevgrupper der arbejdede sammen sidste gang, valgte en talsperson. Denne talsperson kommer til tavlen, og fremlægger gruppens besvarelse af opgaverne omkring *vækst*, *arbejdsløshed* og *betalingsbalance* (ca.4-6 elevbesvarelser) (**15 min**.) 2. **Lærergennemgang** af det økonomiske kredsløb og konjunkturerne struktureret ved tjek-på-lektien-spørgsmål – **brug Power Point præsentationen (20 min)**  * Hvad er det økonomiske kredsløb? * Hvilke økonomiske aktører indgår i modellen for det økonomiske kredsløb? * Hvad er konjunktursvingninger for noget? * Hvad er forskellen på henholdsvis opgangs, nedgangs, høj og lavkonjunktur? * Hvad menes der med, at samfundsøkonomien en gang imellem oplever ***stød****?* * Hvad handler begrebet ***recession*** om? * Hvad betyder ***økonomisk stagnation***?   *Brug de interaktive modeller af henholdsvis det økonomiske kredsløb og konjunkturforløbet, som begge findes på forlaget Columbus hjemmeside. De interaktive modeller finder du ved at klikke på de to nedenstående links* [*www.forlagetcolumbus.dk/dk/columbus\_web/interaktive\_modeller/det\_oekonomiske\_kredsloeb/*](http://www.forlagetcolumbus.dk/dk/columbus_web/interaktive_modeller/det_oekonomiske_kredsloeb/)  [*www.forlagetcolumbus.dk/dk/columbus\_web/interaktive\_modeller/konjunkturforloebet/*](http://www.forlagetcolumbus.dk/dk/columbus_web/interaktive_modeller/konjunkturforloebet/)   1. **Parøvelser – omhandlende det økonomiske kredsløb**: Undersøg hvordan jeres forbrug bidrager til dansk økonomi (**6-8 min.**)  * Tag fx udgangspunkt i de ejendele som i har på eller er tæt på dig fx mobiltelefon, tasker, tøj, musikafspillere computer, sko osv. Hvor komme disse varer fra? * Undersøg hvilke virksomheder der producerer, distribuerer, leverer og forhandler disse produkter. * Forklar ejendelenes bevægelse i det økonomiske kredsløb. * Vurder hvordan dit forbrug har bidraget til dansk økonomi.  1. **Kort fælles opsamling (5 min.)** 2. **Parøvelser - omhandlende det økonomiske kredsløb**: Undersøg hvordan følgende fire økonomiske begivenheder kan påvirke den danske samfundsøkonomi. Du/I skal bruge det økonomiske kredsløb til at besvare de fire spørgsmål (**12 min.**)    * Hvis skatten sættes op, hvordan vil det så påvirke samfundsøkonomien?    * Hvis lønnen på arbejde stiger, hvordan vil det så påvirke samfundsøkonomien    * Hvis skatten sættes ned på lønindkomst, hvordan vil det så påvirke samfundsøkonomien    * Hvis renten på udlån sættes ned, hvordan vil det så påvirke samfundsøkonomien    * Hvis virksomhedernes eksport af varer til udlandet falder, hvordan vil det så påvirke samfundsøkonomien? | S.172-177 i bogen Luk Samfundet Op! af Peter Brøndum og Thor Banke Hansen, Columbus 2010 |

5.lektion: **Økonomisk politik**

|  |  |
| --- | --- |
| **Dagsorden og arbejdsformer** | **Lektie og materialer** |
| 1. **Visning af de 7 små film** omhandlende de politiske partiers holdning til økonomisk politik (10 min.). [www.luksamfundetop.dk](http://www.luksamfundetop.dk/)  * Hvad mener de forskellige politiske partier om økonomisk politik? * Hvad finder partierne er særligt vigtigt for at dansk økonomi er god? * Er der forskel på de politiske partiers holdninger til, hvordan vi sikrer en god dansk økonomi? * Er der forskel, og i så fald hvilken forskel er der, på henholdsvis de venstreorienterede og de højreorienterede politiske partier i Folketinget  1. **Lærer- og elevdiskussion** af hvilke holdninger som partierne tilkendegiver i filmene (10 min.) 2. **Lærergennemgang** økonomisk politik (10 min)  * Hvad handler økonomisk politik om? * Hvad handler finanspolitik om, og hvad er forskellen på henholdsvis ekspansiv- og kontraktiv finanspolitik? * Hvad handler pengepolitik om? * Hvad handler strukturpolitik om?   ***Det er en god ide hvis grupperne er lavet forud for lektionen.***   1. **Gruppeøvelse** – det økonomiske kredsløb og ekspansiv finanspolitik **(5 min.)**  * Hvilke økonomiske mål kan blive forbedret, hvis regeringen førte en mere ekspansiv finanspolitik? * Vurdér, hvilke økonomiske mål der ofte forværres ved brug af en ekspansiv finanspolitik  1. **Gruppeøvelse** – det økonomiske kredsløb og kontraktiv finanspolitik **(5 min.)**  * Hvilke økonomiske mål kan blive forbedret, hvis regeringen førte en mere kontraktiv finanspolitik? * Vurdér, hvilke økonomiske mål der ofte forværres ved brug af en kontraktiv finanspolitik  1. **Gruppeøvelse** – det økonomiske kredsløb og pengepolitikken (**8 min**)   Vurder om det vil havesamfundsøkonomiske konsekvenser, hvis regeringen brugte pengepolitikken til   1. En rentestigning 2. En rentesænkning 3. Undersøg ved hjælp af det økonomiske kredsløb, hvilke økonomiske mål som kan forbedres ved brug af hhv. en kontraktiv og ekspansiv pengepolitik. 4. Vurdér, hvilke økonomiske mål der forværres af hhv. en kontraktiv og ekspansiv pengepolitik 5. **Kort fælles diskussion om valg af beskæftigelsesstrategi (6 min.)**    * Hvilket instrument ville du anvende, hvis du var beskæftigelsesminister i Danmark. Vil det være 6. Stramningsstrategien 7. Opkvalificeringsstrategien   *I argumentationen for den beskæftigelsesstrategi, som du vælger, skal både fordele og ulemper ved strategien fremføres*   1. **Forberedelse af mini-økonomisk projekt (to og to sammen)** (**15 min.**) Eleverne får de resterende 15 minutter af denne lektion samt lektion nummer 6 til at udarbejde deres produkt    * Hvert par skal udarbejde en disposition for enten en lille kort interview-film, hvor en af jer skal være økonomisk vismand, et blog-indlæg omkring dansk økonomi eller en Power Point præsentation med speek  * Det er vigtigt, at I jeres produkt (interview-film, blogindlæg eller PP-præsentation med speek) **tydeliggør jeres faglighed**. Derfor er det oplagt, at I frem mod næste lektion (6.lektio) er klar over, hvordan det står til med de økonomiske mål i Danmark. Brug i den forbindelse fx Samfundsstatistik eller [www.dst.dk](http://www.dst.dk) til at finde oplysninger om ***BNP***, ***arbejdsløshed***, ***inflation***, ***betalingsbalancen*** den ***offentlige sektors indtægter og udgifter*** samt ***balancen på statens finanser.*** * I jeresprodukt skal det klart fremgå, hvilken konjunktur dansk økonomi befinder sig i lige nu. Hvilke af de økonomiske mål der ser ud til at være bekymrende og, hvad der kan gøres for at forbedre dem (**økonomisk løsning**). Det vil også være fint, om I, i jeres produkt, kan konkludere om den danske regering op gennem 00’erne og i starten af 10’erne har ført ekspansiv eller kontraktiv finanspolitik. Undersøg hvordan det står til med de økonomiske mål.      * Det vil være fint om I, i jeres produkt, præsenterer en vurdering af, hvorvidt det er muligt for den danske regering, at kontrollere økonomien, fuldstændigt som den vil – I den forbindelse kan i inddrage tekstboks 9.7 s.176 i Luk Samfundet Op! ”Når konjunkturerne svinger” | ”Økonomer: Danmark nærmer sig afgrunden – igen”. Artikel af Christian Lehmann og Kristoffer Kræn, i Information, d.14.12.2010. Artiklen kan findes ved at klikke på følgende link [www.information.dk/253813](http://www.information.dk/253813) eller via informedia  Uddrag (**eleverne skal kun læse s.1-3** **i vurderingen -** indtil afsnittet om ”revisioner i forhold til seneste prognose”) af Nationalbankens vurdering af Dansk Økonomi 2010-2012 Rapporten kan gratis downloades i PDF-fil ved at klikke her [www.kglmoent.dk/C1256B2005737D3/side/Dansk\_oekonomi\_2010!opendocument](http://www.kgl-moent.dk/C1256B2005737D3/side/Dansk_oekonomi_2010!opendocument)  S.177-181 i bogen Luk Samfundet Op! af Peter Brøndum og Thor Banke Hansen, Columbus 2010  7 film – hvor de danske politiske partier redegør for deres holdning til økonomisk politik henten på [www.luksamfundetop.dk](http://www.luksamfundetop.dk) |

6.lektion: **Økonomiske løsninger på dansk økonomi**

|  |  |
| --- | --- |
| **Dagsorden og arbejdsformer** | **Lektier og materiale** |
| 1. Eleverne arbejder i hele lektionen i par selvstændigt med deres miniprojekt omkring ”økonomiske løsninger på dansk økonomi”. Ved udgangen af lektionen skal blog-indlægget eller den lille interview-film lægges op på sitet [www.luksamfundetop.dk](http://www.luksamfundetop.dk) således læreren kan vurdere det producerede. Ellers afleveres til læreren i hånden eller på dennes intranet. | Eleverne har (forhåbentligt af sig selv eller opfordret) undersøgt den danske økonomis tilstand. Derfor skal de huske at henvise til de steder, hvor de indhenter oplysninger fra. En række relevante oplysninger kan findes i Samfundsstatistik 2010,Columbus 2010, s.66-70 & 74-85  *Eleverne kan med fordel have læst de to artikler for at kunne nuancere deres argumenter og vurderinger*  ”Følger innovationen produktionen?”Artikel af Jørgen Rosted (tidl. departementschef), i information 20.12.2010. Artiklen kan findes ved at klikke på følgende link Artiklen kan findes ved at klikke på følgende link [www.information.dk/254371](http://www.information.dk/254371) eller via informedia  ”Tilståelse: ja, vi tænker langsigtet,” Margrethe Vestager (formand Rad.V) og Morten Østergaard (Rad.V) i information d.16.9.2010 Artiklen kan findes ved at klikke på følgende link [www.information.dk/244941](http://www.information.dk/244941) eller via infomedia  7 film – hvor de danske politiske partier redegør for deres holdning til økonomisk politik henten på [www.luksamfundetop.dk](http://www.luksamfundetop.dk)  (god ide at gense dem) |